open-index/open-wikipedia-markdown huggingface dataset:
জাতীয় সড়ক ৫১২ (ভারত)

**৫১২ নং জাতীয় সড়ক (ভারত)** বা জাতীয় সড়ক ৫১২ হল ভারতের একটি জাতীয় সড়ক। এই জাতীয় সড়ক বা মহাসড়কটি ভারত সরকারের সংস্থা জাতীয় সড়ক কর্তৃক্ষপ এর অধীনস্থ। এই মহাসড়কটি পশ্চিমবঙ্গের মালদাহ জেলার গাজোল শহরে জাতীয় সড়ক ৩৪ থেকে উৎপন্ন হয়ে বাংলাদেশ সীমান্তে অবস্থিত হিলি স্থল বন্দর বা চেক পোস্ট পর্যন্ত গেছে। এই মহাসড়কটি মালদা জেলা ও দক্ষিণ দিনাজপুর জেলার অন্তর্গত। ৫১২ জাতীয় সড়কটি ৯৬ কিলোমিটার দীর্ঘ। জাতীয় মহাসড়ক কর্তৃপক্ষ ভারতের মহাসড়ক গুলির নতুন ভাবে নামকরণ পড় এই মহাসড়কটিকে জাতীয় সড়ক রূপে গ্রহণ করা হয়েছে। বর্তমানে এই জাতীয় সড়কটির সম্প্রসারনের কথা চলছে।

## জাতীয় সড়কটির রুট
* গাজোল (এখানে এই মহাসড়কটি এনএইচ ৩৪ এর সঙ্গে যুক্ত।
* বংসিহাড়ি
* গঙ্গারামপুর
* বালুরঘাট
* চাপাহাট
* হিলি -( হিলি স্থল বন্দর ভারত-বাংলাদেশ সীমান্ত)
## তথ্যসূত্র

বিষয়শ্রেণী:ভারতের জাতীয় সড়ক
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পশ্চিমবঙ্গের জাতীয় সড়ক
সুনানে আবু দাউদ

**সুনানে আবু দাউদ** () ইসলামের পবিত্রতম ছয়টি  হাদিস গ্রন্থের মধ্যে একটি, যা কুতুব আল-সিত্তাহ নামেও পরিচিত। এটি মূলত হাদিসের সংকলনমূলক গ্রন্থ যা আবু দাউদ সংকলন করেন। তার সম্পূর্ণ নাম আবু দাউদ সুলায়মান ইবনুল আশ'আস আস-সিজিস্তানী। সুনানে আবু দাউদ গ্রন্থে প্রায় ৪৮০০টি হাদিস আছে।

## ইতিহাস
সুনানে আবু দাউদ গ্রন্থের রচনাকাল সঠিক ভাবে নির্ণয় করা যায় না। তবে বিশেষজ্ঞগণ বিভিন্ন ভাবে এর রচনাকাল নির্ধারণ করার প্রয়াস করেছেন। আবু দাউদ উক্ত বই লেখার পর তিনি তার শিক্ষক আহমেদ ইবনে হাম্বলকে দেখিয়েছিলেন এবং তিনি বইটি দেখে ভূয়সী প্রশংসা করেছিলেন। ২৪৩ হিজরীতে আহমেদ ইবনে হাম্বল মারা যান। এ থেকে অনুমান করা হয় যে উক্ত গ্রন্থ  হিজরী দ্বিতীয় শতকের তৃতীয় দশকে লেখা হয়েছে। বর্তমান সারা পৃথিবীতে বিশেষ সম্মানের সাথে মুসলিমরা উক্ত বই পাঠ করে। 
## আবু দাউদ সূত্রে যাঁরা সুনান গ্রন্থখানি বর্ণনা করেছেন
ইমাম আবু দাউদের নিকট হতে তাঁর এ
গ্রন্থখানি ধারাবাহিক সূত্র পরম্পরায়
প্রায় নয়-দশজন বড় বড় মুহাদ্দিস কর্তৃক বর্ণিত
হয়েছে- (মুকুদ্দামাহ গায়াতুল মাক্বসুদ)।

যেমনঃ

১। আবু ত্বাইয়্যিব আহমাদ ইবনু ইবরাহীম
আশনানী বাগদাদী।

২। আবু আমর আহমাদ ইবনু আলী ইবনু হাসান
বাসরী।

৩। আবু সাউদ ইবনুল আ’রাবী ।

৪। আরী ইবনুল হাসান ইবনুল আবদ আল-
আনসারী।

৫। আবু আলী মুহাম্মাদ ইবনু আহমাদ লু’লুয়ী ।

৬ মুহাম্মাদ ইবনু বাকর দাসাহ।

৭। আবু উসামাহ মুহাম্মাদ ইবনু আবদুল মালিক।
এছাড়াও অন্যরা।

## হাদিস সংখ্যা

এতে প্রায় ৪,৮০০টি হাদিস সংকলিত হয়েছে। মুহাম্মাদ মুহিউদ্দিন আবদুল হামিদের সম্পাদনার পর এই সংখ্যা নির্ধারণ করা হয়। তিনি বলেছেন যে, তিনি যেগুলোকে জয়িফ (দুর্বল) বলে উল্লেখ করেননি সেগুলো ছাড়া বাকি হাদিসগুলো সহিহ। তবে ইবনে হাজার আসকালানির মতানুযায়ী জয়িফ উল্লেখ করা হয়নি এমন হাদিসের মধ্যেও কিছু জয়িফ হাদিস রয়েছে।
**কিতাব আল-মারাসিল*, এই গ্রন্থে ৬০০ মুরসাল হাদিস লিপিবদ্ধ করেছেন। যাচাই বাছাইয়ের পর তিনি এগুলোকে সহিহ বলেছেন।

## তথ্যসূত্র

বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:৯ম শতাব্দীর বই
বিষয়শ্রেণী:সুন্নি হাদিস সংগ্রহ
বিষয়শ্রেণী:সুন্নি শিক্ষা
বিষয়শ্রেণী:সুন্নি সাহিত্য
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:হাদিস অধ্যায়ন
বিষয়শ্রেণী:সুন্নি হাদিস সংকলন
২০১৭ আয়ারল্যান্ড ত্রি-দেশীয় সিরিজ

**আয়ারল্যান্ড ত্রি-দেশীয় সিরিজ** একটি একদিনের আন্তর্জাতিক ক্রিকেট টুর্নামেন্ট  যা ২০১৭ সালের মে আয়ারল্যান্ডে অনুষ্ঠিত হয়। এটি আয়ারল্যান্ড, বাংলাদেশ ও নিউজিল্যান্ডের মধ্যে অনুষ্ঠিত একটি ত্রিদেশীয় সিরিজ। ম্যাচগুলি বাংলাদেশ ও নিউজিল্যান্ডের জন্য ২০১৭ আইসিসি চ্যাম্পিয়ন্স ট্রফির জন্য অনুশীলনমূলক ছিল যা ইংল্যান্ডে এবং ওয়েলসে জুন ২০১৭-এ অনুষ্ঠিত হয়। ক্রিকেট আয়ারল্যান্ড জুলাই ২০১৬ সালে এই সিরিজের পূর্ণ সময়সূচি ঘোষণা করে। এই সিরিজকে সামনে রেখে, আয়ারল্যান্ড দুইটি প্রস্তুতিমূলক ম্যাচ খেলে; বাংলাদেশের বিরুদ্ধে ৫০ ওভার এবং নিউজিল্যান্ডের সঙ্গে ২০-ওভারের ম্যাচ।

টুর্নামেন্টের আগে বাংলাদেশ অধিনায়ক মাশরাফি বিন মর্তুজা শ্রীলঙ্কা সফরের তৃতীয় ম্যাচএ ধীর গতির ওভার রেট বজায় রাখার জন্য এক ম্যাচের জন্য সাসপেন্ড হন। এই সিরিজের প্রথম ম্যাচে তার পরিবর্তে সাকিব আল হাসান বাংলাদেশ দলকে নেতৃত্ব দেন।

প্রতিযোগিতার পঞ্চম ওডিআই ম্যাচে আয়ারল্যান্ডকে ১৯০ রানে হারিয়ে টুর্নামেন্ট জিতে নেয় নিউজিল্যান্ড।

## দলীয় সদস্য

নিউজিল্যান্ড ক্রিকেট এপ্রিল ২০১৭-এর শুরু দিকে তাদের দল ঘোষণা করে।

## পয়েন্ট টেবিল

## প্রস্তুতিমূলক খেলা
### ৫০-ওভার: আয়ারল্যান্ড এ ব বাংলাদেশ একাদশ

### ২০-ওভার: আয়ারল্যান্ড ব নিউজিল্যান্ড

## ওডিআই খেলা
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

### ৬ষ্ঠ ওডিআই

## তথ্যসূত্র

## বহিঃসংযোগ
* ক্রিকইনফোতে সিরিজের পাতা 

বিষয়শ্রেণী:২০১৭-এ বাংলাদেশী ক্রিকেট
বিষয়শ্রেণী:২০১৭-এ আইরিশ ক্রিকেট
বিষয়শ্রেণী:২০১৭-এ নিউজিল্যান্ডীয় ক্রিকেট
বিষয়শ্রেণী:২০১৭-এ আন্তর্জাতিক ক্রিকেট প্রতিযোগিতা
বিষয়শ্রেণী:বাংলাদেশ ক্রিকেট দলের আয়ারল্যান্ড সফর
বিষয়শ্রেণী:নিউজিল্যান্ড ক্রিকেট দলের আয়ারল্যান্ড সফর
নকিয়া ৬

**নকিয়া ৬** হচ্ছে ফিনল্যান্ডের এইচএমডি গ্লোবালের একটি নতুন মধ্য পরিসীমার অ্যান্ড্রয়েড স্মার্টফোন। প্রতিষ্ঠানটি সম্প্রতি অ্যান্ড্রয়েডচালিত প্রথম স্মার্টফোনের ঘোষণা দেয়।

নতুন এই ফোনের নাম নকিয়া সিক্স। এটি অ্যান্ড্রয়েড ৭.০ বা নোগাট অপারেটিং সিস্টেমে চলে। এটি প্রথমে শুধুমাত্র চীনে মুক্তি পেয়েছিল। এটি মাইক্রোসফট থেকে এর অধিগ্রহণের পর নকিয়ার ডিভাইস বিভাগের প্রথম স্মার্টফোন।

## তথ্যসূত্র

## বহিঃসংযোগ
* 

বিষয়শ্রেণী:বন্ধ হওয়া স্মার্টফোন
বিষয়শ্রেণী:স্মার্টফোন
বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস
বিষয়শ্রেণী:২০১৭-এ প্রবর্তিত মোবাইল ফোন
বিষয়শ্রেণী:নকিয়া অ্যান্ড্রয়েড স্মার্টফোন
২০১৭ সাফ অনূর্ধ্ব-১৮ চ্যাম্পিয়নশিপ

**২০১৭ সাফ অনূর্ধ্ব -১৮ চ্যাম্পিয়নশিপ** হল দক্ষিণ এশীয় ফুটবল ফেডারেশন (সাফ) কর্তৃক  আয়োজিত আন্তর্জাতিক ফুটবল প্রতিযোগিতা সাফ অনূর্ধ্ব -১৮ চ্যাম্পিয়নশিপের দ্বিতীয় আসর। পূর্বে এটি অনূর্ধ্ব ১৯ প্রতিযোগিতা হলেও এফসি অনূর্ধ্ব ১৯ প্রতিযোগিতা মাথায় রেখে একে অনূর্ধ্ব ১৮ প্রতিযোগিতা করা হয়েছিল। এটি প্রথমবার হবে যে ভুটান একটি সাফ প্রতিযোগিতাসমূহ আয়োজন করেছিল।

## খেলোয়াড়
১লা জানুয়ারি ১৯৯৯ সালে বা তার পরে জন্মগ্রহণ করা খেলোয়াড়রা প্রতিযোগিতায় অংশ নেওয়ার যোগ্য বলে বিবেচিত হয়।  প্রতিটি দলকে ন্যূনতম ১৮ জন খেলোয়াড় এবং সর্বোচ্চ ২৩ জন খেলোয়াড়ের একটি দল নিবন্ধ করতে হবে, যাদের মধ্যে ন্যূনতম তিনজনকে গোলরক্ষক থাকতে হবে।

## অংশগ্রহণকারী দল
২০১৭ সালের ৬ সেপ্টেম্বর ঘোষণা দেওয়া হয় যে শ্রীলঙ্কা টুর্নামেন্ট থেকে নাম প্রত্যাহার করে নিয়েছে, আর পাকিস্তান অভ্যন্তরীণ অস্থিরতার কারণে অংশ নেয়নি।

## আয়োজক মাঠ

## বিন্যাস

শ্রীলঙ্কা জাতীয় অনূর্ধ্ব-২০ ফুটবল দল প্রতিযোগিতা থেকে নাম প্রত্যাহার করে নিলে রাউন্ড রবিন ভিত্তিতে চ্যাম্পিয়নশিপ অনুষ্ঠিত হয়। প্রতিটি দল যথাক্রমে প্রতিটি অন্য দলের মুখোমুখি হয় এবং সবচেয়ে বেশি পয়েন্ট পাওয়া দল শিরোপা জয় লাভ করে।

## ম্যাচের কর্মকর্তা

; রেফারি
*  আবদুর রহমান ধালী
*  উগিয়েন দর্জি
*  প্রতীক মণ্ডল
*  হুসেইন সিনান
*  লাবা খত্রি
*  ফারুক এম. ইর্শাদ

; সহকারী রেফারি
*  মোহাম্মদ শাহ আলম
*  ফুরপা ওয়াংচুক
*  মোহন রবি
*  কর্মা ইয়েশি
*  পদম বাহাদুর ভূজেল
*  সামপথ লিয়ানাগুনাওয়ার্দেনা

; রেফারি তত্ত্বাবধায়ক
*  তৈয়ব শামসুজ্জামান

## ম্যাচ
*সমস্ত খেলা থিম্পু ,ভুটান-এ খেলা হয়েছিল।
*এখানে তালিকাভুক্ত সময় ইউটিসি+০৬:০০ অনুসারে।




----

----

----

----

----

----

---- 

----

----

## বিজয়ী

## পুরস্কার
২০১৭ সালের সাফ অনূর্ধ্ব-১৮ চ্যাম্পিয়নশিপের জন্য নিম্নলিখিত পুরস্কারগুলি দেওয়া হয়েছিল।

## তথ্যসূত্র

বিষয়শ্রেণী:সাফ অনূর্ধ্ব-১৮ চ্যাম্পিয়নশিপ
বিষয়শ্রেণী:২০১৭-এ ফুটবল
বিষয়শ্রেণী:২০১৭-এ বাংলাদেশী ফুটবল
বিষয়শ্রেণী:২০১৭-এ এশীয় ফুটবল
নকরেক জাতীয় উদ্যান

**নকরেক জাতীয় উদ্যান** হল ভারতের মেঘালয় রাজ্যের পশ্চিম গারো পাহাড় জেলায় অবস্থিত একটি জাতীয় উদ্যান। উদ্যানটি পশ্চিম গারো পাহাড় জেলায় বিদ্যমান তুরা পর্বত হতে প্রায় ২ কিলোমিটার দূরে অবস্থিত। ২০০৯ সালের মে মাসে ইউনেস্কো উদ্যানটিকে সংরক্ষিত জীববৈচিত্র‍্য তালিকার অন্তর্ভুক্ত করে। বালপাকরাম জাতীয় উদ্যানসহ নকরেক জাতীয় উদ্যান মেঘালয়ের সবচেয়ে বেশি জীববৈচিত্র‍্য সমৃদ্ধ এলাকা।

## তথ্যসূত্র

বিষয়শ্রেণী:পশ্চিম গারো পাহাড় জেলা
বিষয়শ্রেণী:মেঘালয়ের জাতীয় উদ্যান
বিষয়শ্রেণী:ভারতের জীবমণ্ডল সংরক্ষণাগার
বালপাকরাম জাতীয় উদ্যান

thumb|
**বালপাকরাম জাতীয় উদ্যান** হল ভারতের মেঘালয় রাজ্যের দক্ষিণ গারো পাহাড় জেলায় অবস্থিত একটি জাতীয় উদ্যান (ন্যাশনাল পার্ক)। প্রাকৃতিক সৌন্দর্যের কারণে জীববৈচিত্র‍্য সমৃদ্ধ এ বনভূমিকে ১৯৮৭ সালে জাতীয় উদ্যান হিসেবে ঘোষণা করা হয়। এই ন্যাশনাল পার্কটির আয়তন ২০০ বর্গ কিলোমিটার এবং সমুদ্রপৃষ্ঠ হতে প্রায় ৩০০০ ফুট উঁচু। এটি জীববৈচিত্র‍্যে সমৃদ্ধ ভারতের অন্যতম গভীর বনভূমি। এ বনে রয়েছে দুর্লভ ও বিলুপ্তপ্রায় নানা ধরনের উদ্ভিদ ও প্রাণীকুল যা পর্যটকদের আকৃষ্ট করে।

## আরো দেখুন
* মহিষখোলা নদী

## তথ্যসূত্র

বিষয়শ্রেণী:দক্ষিণ গারো পাহাড় জেলা
বিষয়শ্রেণী:মেঘালয়ের জাতীয় উদ্যান
সুরঙ্গনা বন্দ্যোপাধ্যায়

**সুরাঙ্গনা বন্দ্যোপাধ্যায়** (জন্ম ১৮ নভেম্বর ১৯৯৭) হলেন একজন ভারতীয় অভিনেত্রী ও গায়িকা। তিনি ২০০৮ সাল থেকে বাংলা চলচ্চিত্রের সঙ্গে যুক্ত রয়েছেন। তিনি মূলত বাংলা চলচ্চিত্র এবং ওয়েব সিরিজের জন্য পরিচিত।

## প্রারম্ভিক জীবন
সুরাঙ্গনা বন্দ্যোপাধ্যায় ২০০৭ সাল থেকে ২০০৮ সালে জি বাংলার *ড্যান্স বাংলা ড্যান্স* এ অংশ নেন এবং সেমি ফাইনাল পর্যন্ত পৌছান। তিনি লেখাপড়া করেছেন *জুলিয়েন ডে স্কুল* আইসিএসসি বোর্ড থেকে।

## চলচ্চিত্র তালিকা

এছাড়াও ডটার অফ ক্লাউডস (২০১৫), ঠিকানা (২০২০) ইত্যাদিতে কাজ করেছেন।

### ওয়েব সিরিজ

### থিয়েটার পারফরম্যান্স
- *তারায়ে তারায়ে* , সৃজিতের উপন্যাস তারা ভোর আকাশের নিচের একটি রূপান্তর, কৌশিক সেন পরিচালিত , একটি স্বপ্নসন্ধানী প্রযোজনা, 2018।

- *একলা চাওলো রে* , উৎপল দত্তের একই নামের নাটকের একটি রূপান্তর, কৌশিক সেন পরিচালিত , স্বপ্নসন্ধানী প্রযোজনা, 2019।

### গান
- " আরে সখা ", *ওপেন টি বায়োস্কোপে* ।

- *উমা* -তে অনুপম রায়ের সুরে " আলোশ্য " ।

- " কোন গোপন", অনিন্দ্য চ্যাটার্জী দ্বারা রচিত , *ব্রহ্ম জেনেন গোপন* কোমোতিতে ।

- থিকানায় "ঠিকনার খঞ্জে "

## তথ্যসূত্র

## বহিঃসংযোগ

* 

বিষয়শ্রেণী:১৯৯৭-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:ভারতীয় শিশু অভিনেত্রী
গাজোল

**গাজোল ** ভারতের পশ্চিমবঙ্গ রাজ্যের একটি শহর।এই শহরটি পশ্চিমবঙ্গের উত্তর অংশের মালদা জেলাতে অবস্থিত এবং গাজোল মালদা জেলার একটি গুরুত্বপূর্ণ শহর।শহরটির মধ্য দিয়ে ৩৪ নং জাতীয় সড়ক (ভারত) বিস্তৃত হয়েছে।

## ইতিহাস
## জনসংখ্যা
## যোগাযোগ
শহরটি মালদা জেলার মাঝে বা কেন্দ্রে অবস্থিত।এই শহর থেকে জেলার প্রায় সমস্ত গুরুত্বপূর্ণ শহর বা জনপদ যুক্ত রয়েছে।গাজোল থেকে হিলি , ডালখোলা, বালুরঘাট ও মালদা শহরে বাস পরিসেবা রয়েছে। এছাড়া জেলার বিভিন্ন অংশে গাজোল থেকে যাত্রী পরিবহন ব্যবস্থা রয়েছে। শহরটি এন এইচ ৩৪ ও এন এইচ ৫১২  এর সংযোগ স্থলে অবস্থিত। এছাড়া শহরটি থেকে বহু সড়ক জেলার বিভিন্ন প্রান্তে ছড়িয়ে পড়েছে।

## শিক্ষাব্যবস্থা
### কলেজ
# গাজল মহাবিদ্যালয়
### বিদ্যালয়
# গাজোল হাজি নাকু মহম্মদ হাই স্কুল
# সিউচান্দ পরমেস্বরী বিদ্যামন্দির 
# শ্যাম সুখি বালিকা শিক্ষা নিকেতন
# রামচন্দ্র সাহা বালিকা বিদ্যালয়

### বেসরকারি বিদ্যালয়
# আদর্শবাণী একাডেমি
# বেথেল ইংলিশ মিডিয়াম স্কুল
# বিনয় পাঠ ভবন
# শিশু অঙ্গন
# উত্তরণ শিক্ষা নিকেতন

## আরও দেখুন
* গাজল মহাবিদ্যালয়
## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:মালদহ জেলার শহর ও নগর
সর্বকালের শীর্ষ ১০০ অপরাধ উপন্যাস

thumb|350px|''ক্রাইম কমপ্যানিয়ন'' বইদুটি

***সর্বকালের শীর্ষ ১০০ অপরাধ উপন্যাস*** হচ্ছে ব্রিটেন-ভিত্তিক ক্রাইম রাইটার্স অ্যাসোসিয়েশন (সিডব্লিউএ) কর্তৃক ১৯৯০ সালে গ্রন্থাকারে প্রকাশিত একটি তালিকা। পাঁচ বছর পরে, মিস্ট্রি রাইটার্স অফ আমেরিকা (এমডব্লিউএ) প্রায় অনুরূপ একটি তালিকা প্রকাশ করে ***সর্বকালের শীর্ষ ১০০ রহস্য উপন্যাস*** নামে। অনেক বই দুটি তালিকাতেই স্থান পেয়েছে।

সিডব্লিউএ প্রকাশিত তালিকার প্রথম তিনটি বই ছিল জোসেফিন টের *দ্য ডটার অফ টাইম* (১৯৫১), রেমন্ড চ্যান্ডলারের *দ্য বিগ স্লিপ* (১৯৩৯) এবং জন ল্য কারের *দ্য স্পাই হু কেম ইন ফ্রম দ্য কোল্ড* (১৯৬৩)।

আর ১৯৯৫ সালে এম.ডব্লিউ.এ. প্রকাশিত তালিকার প্রথম তিনটি বই ছিল আর্থার কোনান ডয়েলের *[[Sherlock Holmes|দ্য কমপ্লিট শার্লক হোমস]]* (১৮৮৭–১৯২৭), ড্যাশিয়েল হ্যামেটের *দ্য মাল্টিজ ফ্যালকন* (১৯৩০) এবং এডগার অ্যালান পোর *টেলস অফ মিস্ট্রি অ্যান্ড ইমাজিনেশন* (১৮৫২)।

## তথ্যসূত্র

## আরো দেখুন
* আসক্তি বই - সেরা ৪০০ অপরাধ কথাসাহিত্য উপন্যাস

বিষয়শ্রেণী:১৯৯০-এর বই
বিষয়শ্রেণী:১৯৯০-এ প্রতিষ্ঠিত পুরস্কার

বিষয়শ্রেণী:শীর্ষ বইয়ের তালিকা
বিষয়শ্রেণী:উপন্যাসের তালিকা
বিষয়শ্রেণী:বই সম্পর্কে বই
বিষয়শ্রেণী:অপরাধ লেখক অ্যাসোসিয়েশান পুরস্কার
১৯৭৯-এ বাংলাদেশ

গণপ্রজাতন্ত্রী বাংলাদেশ এর ১৯৭৯ সালের প্রধান ঘটনা প্রবাহ

## অবশ্যপালনীয়
* রাষ্ট্রপতি : জিয়াউর রহমান
* প্রধানমন্ত্রী : মশিউর রহমান (১২ মার্চ পর্যন্ত) শাহ আজিজুর রহমান (১৫ এপ্রিল হইতে)
* প্রধান বিচারপতি : কামালউদ্দিন হোসেন
## ঘটনাপঞ্জী
### জানুয়ারী
* **১ জানুয়ারী** : জিয়াউর রহমান ভবিষ্যতের নেতৃত্ব তৈরি করার জন্য বাংলাদেশ জাতীয়তাবাদী ছাত্রদল প্রতিষ্ঠা করেন। 
### ফেব্রুয়ারি
* **১৮ ফেব্রুয়ারি** : দ্বিতীয় জাতীয় সংসদ নির্বাচন অনুষ্ঠিত হয়। নির্বাচনে বাংলাদেশ জাতীয়তাবাদী দল জয় লাভ করে; তারা জাতীয় সংসদের ৩০০টি আসনের মধ্যে ২০৭টি আসন লাভ করে।।
### মে
* **১৮ মে** : বাংলাদেশ গেজেটে (অতিরিক্ত) এ **সরকারি কর্মচারী (আচরণ) বিধিমালা, ১৯৭৯** প্রকাশিত হয়।
* ১৯৭৯ সালের মে মাসে ধর্মভিত্তিক রাজনৈতিক দলের ওপর নিষেধাজ্ঞা প্রত্যাহার করা হলে জামায়াতে ইসলামী বাংলাদেশ রাজনৈতিক দৃশ্যপটে আবির্ভূত হয় এবং মওলানা আব্বাস আলী খানকে দলের ভারপ্রাপ্ত আমীর নির্বাচন করা হয়।
### আগস্ট
* **১৮ আগস্ট** : প্রেস কাউন্সিল আইন, ১৯৭৪ আইন অনুযায়ী প্রেস কাউন্সিল গঠিত হয়। 
## কিছু অজানা দিনের ঘটনা
* ১৯৭৯ সালে বাংলাদেশ অলিম্পিক সংস্থা প্রতিষ্ঠিত হয়।
* ১৯৭৯ সালে ইংল্যান্ডে অনুষ্ঠিত আইসিসি ট্রফিতে অংশগ্রহণ করার মাধ্যমে বাংলাদেশ সর্বপ্রথম আন্তর্জাতিক ক্রিকেটে আত্মপ্রকাশ করে।
* ১৯৭৯ সালে বাসস অধ্যাদেশ জারির মাধ্যমে সংবাদ সংস্থাকে জাতীয় সংবাদ সংস্থা হিসেবে দায়িত্ব পালনের ক্ষমতা দেওয়া হয়।
## আরও দেখুন
* ১৯৭৯ সালের বাংলাদেশী চলচ্চিত্রের তালিকা
* বাংলাদেশের ইতিহাসের সময়রেখা
## তথ্যসূত্র
২০১৬–১৭ দক্ষিণ আফ্রিকা নারী ক্রিকেট দলের বাংলাদেশ সফর

দক্ষিণ আফ্রিকা মহিলা ক্রিকেট দল পূর্ব নির্ধারিত সময়সূচী মোতাবেক জানুয়ারি, ২০১৭ সালে বাংলাদেশ সফরে আসে। এ সফরে দলটি ৫টি একদিনের আন্তর্জাতিকে অংশগ্রহণের লক্ষ্যে বাংলাদেশ মহিলা ক্রিকেট দলের বিপক্ষে প্রতিদ্বন্দ্বিতায় অবতীর্ণ হয়। প্রকৃতপক্ষে এ সফরটি অক্টোবর, ২০১৫ সালে আয়োজনের কথা ছিল। ঐ সফরে ৩টি ওডিআই ও ৪টি টি২০আই খেলা আয়োজনের ব্যবস্থা থাকলেও বিসিবি বা সিএসএ’র তরফ থেকে কোন কারণ ব্যাখ্যা করা হয়নি।

দক্ষিণ আফ্রিকা এ সিরিজে ৪-১ ব্যবধানে জয়ী হয়।

## দলীয় সদস্য

## ডব্লিউওডিআই সিরিজ
### ১ম ডব্লিউওডিআই

### ২য় ডব্লিউওডিআই

### ৩য় ডব্লিউওডিআই

### ৪র্থ ডব্লিউওডিআই

### ৫ম ডব্লিউওডিআই

## তথ্যসূত্র

বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:২০১৭-এ বাংলাদেশী ক্রিকেট
বিষয়শ্রেণী:২০১৭-এ দক্ষিণ আফ্রিকান ক্রিকেট
বিষয়শ্রেণী:নারীদের আন্তর্জাতিক ক্রিকেট সফর
বিষয়শ্রেণী:২০১৭-এ নারী ক্রিকেট
দ্বিপাক্ষিক সম্পর্ক

**দ্বিপাক্ষিকতা** বা **দ্বিপাক্ষিক সম্পর্ক** বলতে দুটি সার্বভৌম রাষ্ট্রের মধ্যকার রাজনৈতিক, অর্থনৈতিক এবং সাংস্কৃতিক সম্পর্ক পরিচালনা করা বোঝায়। একপাক্ষিকতা বা বহুপাক্ষিকতা যেখানে যথাক্রমে এক দেশ কিংবা বহুদেশ নিয়ে কাজ করে, দ্বিপাক্ষিকতা সেখানে দুটি দেশ নিয়ে কাজ করে। যখন দুটি রাষ্ট্র একে অপরকে সার্বভৌম রাষ্ট্র হিসেবে স্বীকৃতি দেয় এবং কূটনৈতিক সম্পর্ক উন্নয়ন করতে চায়, তখন তারা আলোচনা ও সহযোগিতা এগিয়ে নিয়ে যাবার জন্য কূটনৈতিক প্রতিনিধি আদান-প্রদান করে। এটি দুটি রাষ্ট্র কর্তৃক গৃহীত চুক্তি, যা পারস্পরিক সম্মতির মাধ্যমে গঠিত হয়।

দুটি রাষ্ট্রের মধ্যে স্বাক্ষরিত অর্থনৈতিক চুক্তি, যেমন মুক্ত বাণিজ্য চুক্তি (ফ্রী ট্রেড এগ্রিমেন্টস বা এফটিএ) কিংবা বৈদেশিক প্রত্যক্ষ বিনিয়োগ (ফরেইন ডিরেক্ট ইনভেস্টমেন্ট বা এফডিআই) প্রভৃতি হল দ্বিপাক্ষিকতার সাধারণ উদাহরণ। যেহেতু অধিকাংশ অর্থনৈতিক চুক্তি রাষ্ট্রদ্বয়ের নির্দিষ্ট বৈশিষ্ট্যের দিকে খেয়াল রেখেই তৈরি করা হয়, সেহেতু প্রতি ক্ষেত্রেই নির্দিষ্ট কিছু পার্থক্য বিদ্যমান থাকে। এ কারণে দ্বিপাক্ষিকতার মাধ্যমে চুক্তিভুক্ত রাষ্ট্র অধিক উপযোগী সুবিধা লাভ করে থাকে। এ ক্ষেত্রে বহুপাক্ষিক কৌশলের চেয়ে লেনদেনের খাতে অধিক ব্যয় হয়ে থাকে, তবুও সার্বিকভাবে দ্বিপাক্ষিকতা লাভজনক। দ্বিপাক্ষিক কৌশলে উভয় পক্ষই মধ্যস্থতার মাধ্যমে নতুন চুক্তি করে থাকে। যখন উভয়ের জন্যই লেনদেনে ব্যয় কম হয় এবং অর্থনীতির ভাষায় উৎপাদক উদ্বৃত্তি থাকে, তখনই চুক্তি সম্পাদিত হয়। অনেক ক্ষেত্রে বৃহত্তর লাভের উদ্দেশ্যে আপাতভাবে অলাভজনক চুক্তিও সম্পাদিত হয়ে থাকে।

এর মাধ্যমে প্রভাবশালী রাষ্ট্র, ক্ষুদ্র রাষ্ট্রের উপর প্রভাব বিস্তার করতে পারে। কারণ দ্বিপাক্ষিক চুক্তি সম্পাদনার মাধ্যমে রাষ্ট্রের প্রভাব বৃদ্ধি পেয়ে থাকে।

## ইতিহাস
দ্বিপাক্ষিক সম্পর্ক আর বহুদেশীয় সম্পর্ক নিয়ে দীর্ঘদিন বিতর্ক হয়েছে। প্রথম বিশ্বযুদ্ধের পর রাজনীতিবিদেরা যুদ্ধপূর্ব দ্বিপাক্ষিক চুক্তির ফলেই এ যুদ্ধ অনিবার্য হয়ে পড়ে বলে মনে করেন এবং ফলে দ্বিপাক্ষিক সম্পর্ককে নেতিবাচক হিসেবে মনে করা হয়। এর ফলে বহুদেশীয় লীগ অব ন্যাশনস গঠিত হয়, যা ২৬ বছর পরেই ভূমিকাহীন হিসেবে প্রমাণিত হয়।

তীব্র মন্দার পরও দ্বিপাক্ষিক বাণিজ্য চুক্তির বিরুদ্ধে কথা ওঠে। কারণ তখন মনে করা হয় যে এ ধরনের চুক্তি তারিফ বৃদ্ধি চক্র সৃষ্টিতে প্রধান ভূমিকা পালন করেছিল, যার ফলাফল হিসেবেই অর্থনীতির এরূপ নিম্নাগমন ঘটে। দ্বিতীয় বিশ্বযুদ্ধের পর পশ্চিমাবিশ্ব জেনারেল এগ্রিমেন্ট অন তারিফস অ্যান্ড ট্রেড (গ্যাট বা জিএটিটি) এর মত বহুদেশীয় চুক্তির দিকে সরে আসে।

জাতিসংঘ, ওয়ার্ল্ড ট্রেড অর্গানাইজেশন প্রভৃতি উচ্চপর্যায়ের আধুনিক বহুদেশীয় সংস্থা থাকা সত্ত্বেও বর্তমানে অধিকাংশ কূটনীতি দ্বিপাক্ষিক পর্যায়েই হয়ে থাকে। দ্বিপাক্ষিকতার মধ্যে কিছুটা নমনীয়তা এবং আপস-নির্ভর ব্যবস্থা থাকে; যা বহুদেশীয় ব্যবস্থায় অনুপস্থিত। অধিকন্তু ক্ষমতা, সম্পদ, অর্থ, রণসজ্জা এবং প্রযুক্তির মত বেশকিছু খাতে অসমতার কারণে শক্তিধর রাষ্ট্রগুলো অধিক সুবিধা ভোগ করে থাকে দ্বিপাক্ষিক সম্পর্কের মাধ্যমে; যেখানে বহুদেশীয় সম্পর্কের ক্ষেত্রে অনেক ক্ষেত্রেই দেখা যায় কূটনীতির বহুমাত্রিক ঐক্য এবং এক্ষেত্রে এক রাষ্ট্র-এক ভোট নীতি প্রযুক্ত হয়।

## আরও দেখুন
* দ্বিপাক্ষিক বাণিজ্য
* দ্বিপাক্ষিক চুক্তি
* দ্বিপাক্ষিক মুক্ত বাণিজ্য চুক্তির তালিকা

## তথ্যসূত্র

## বহিঃসংযোগ

বিষয়শ্রেণী:আন্তর্জাতিক সম্পর্ক
বিষয়শ্রেণী:দ্বিপাক্ষিক সম্পর্ক
বিষয়শ্রেণী:আন্তর্জাতিক সম্পর্ক তত্ত্ব
বাঁশি (চলচ্চিত্র)

***বাঁশি*** আবু সাইয়ীদ রচিত ও পরিচালিত ২০০৭ সালের বাংলাদেশী নাট্য চলচ্চিত্র। এতে অভিনয় করেছেন মামুনুল হক, তানভিন সুইটি, জয়ন্ত চট্টোপাধ্যায়, আমিরুল হক চৌধুরী, কে এস ফিরোজ, আফরোজা বানু, সায়কা আহমেদ প্রমুখ।

ছবিটি সুইজারল্যান্ড ভিত্তিক প্রতিষ্ঠান ভিশন সাড ইস্টের অনুদানে নির্মিত। ছবিটি ১৬ নভেম্বর, ২০০৭ ঢাকার বসুন্ধরা সিটির স্টার সিনেপ্লেক্সে মুক্তি পায়।

## কাহিনী সংক্ষেপ
আরিফের স্বপ্ন সে গ্রামের বিষয়বস্তুর উপর চলচ্চিত্র নির্মাণ করবে। এ উদ্দেশ্যে সে ঢাকার অদুরে এক গ্রামে যায়। তাকে সঙ্গ দেয় শায়লা। শায়লা তার পূর্ব পরিচিত নয়। গ্রামের নয়নাভিরাম প্রাকৃতিক দৃশ্যে দুজনেই মুগ্ধ হয়। কিন্তু তারা গ্রামের দুই প্রভাবশালী পরিবারের মধ্যে দ্বন্দ্ব দেখে শঙ্কিত হয়। গ্রামের এই বিষয়টা তার স্বপ্নের সাথে মিলে না। আরিফ দুই পরিবারের এই দ্বন্দ্বের সাথে শেকসপিয়রের *রোমিও অ্যান্ড জুলিয়েট* নাটকের মন্টাগুয়ে ও কাপুলেট পরিবারের এবং লিও টলস্তয়ের *লিটল গার্লস উইজার দ্যান মেন*-এর মিল খুঁজে পায়। আরিফ হতাশ হয় এবং সে নিজেকে তার চলচ্চিত্রের একটি চরিত্র হিসেবে খুঁজে পায়।

## কুশীলব

* মামুনুল হক
* তানভিন সুইটি
* জয়ন্ত চট্টোপাধ্যায়
* আমিরুল হক চৌধুরী
* কে এস ফিরোজ
* আফরোজা বানু
* সায়কা আহমেদ
* আমিন আজাদ
* খলিলুর রহমান কাদেরী

## মুক্তি
*বাঁশি* চলচ্চিত্রটি ২০০৭ সালের ১৬ নভেম্বর বাংলাদেশের ঢাকার স্টার সিনেপ্লেক্স, বসুন্ধরা সিটিতে মুক্তি দেওয়া হয়।

### চলচ্চিত্র উৎসবে অংশগ্রহণ
* দক্ষিণ এশীয় চলচ্চিত্র উৎসব
* কলকাতা আন্তর্জাতিক চলচ্চিত্র উৎসব
* বেঙ্গালুরু আন্তর্জাতিক চলচ্চিত্র উৎসব

### হোম ভিডিও
*বাঁশি* চলচ্চিত্রটি ২০১৫ সালের ৪ অক্টোবর জি সিরিজের ব্যানারে ডিভিডিতে প্রকাশ করা হয়।

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০০৭-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:আবু সাইয়ীদ পরিচালিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
ড্রেসিং টেবিল (চলচ্চিত্র)

***ড্রেসিং টেবিল*** আবু সাইয়ীদ পরিচালিত ২০১৬ সালের রহস্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন পরিচালক আবু সাইয়ীদ নিজেই। ছবিটি প্রযোজনা ও পরিবেশনা করেছে ইমপ্রেস টেলিফিল্ম। এতে অভিনয় করেছেন তারিন রহমান, এ কে আজাদ, নাদিয়া নদী, কে এস ফিরোজ, আরমান পারভেজ মুরাদ প্রমুখ। ২০১৬ সালের ২৭ আগস্ট ৪০তম মন্ট্রিয়ল আন্তর্জাতিক চলচ্চিত্র উৎসব-এ ছবিটির প্রিমিয়ার হয়।

## কাহিনী সংক্ষেপ
শিলা আর রুহুল সম্প্রতি বিয়ে করেছে। নিম্ন-মধ্যবিত্ত পরিবারের অভাব অনটনের সংসার। গুছিয়ে তুলতে পারে নি অনেক কিছু। গৃহস্থালীর অনেক গুরুত্বপূর্ণ জিনিস এখনো কেনা হয় নি তাদের। তেমনি একটি আসবাব হল ড্রেসিং টেবিল। একদিন রুহুল একটি পুরাতন ড্রেসিং টেবিল নিয়ে বাড়িতে ফিরে। শিলা খুশি হয়। পরের পরিষ্কার করতে গিয়ে ড্রয়ারে সে একটি পুরনো ডায়েরি পায়। প্রথমে একটু সংকোচ বোধ করলেও পরে এক রাতে সে ডায়েরিটা পড়া শুরু করে। ২-৩ পৃষ্ঠা পড়ার পর কৌতূহল থেকে সে পুরো ডায়েরি পড়ে। ডায়েরি পড়ে সে অনেক কিছু জানতে পারে এবং পড়া শেষে সে ড্রেসিং টেবিলের সামনে যায়। সে ড্রেসিং টেবিলের আয়নায় নিজেকে আবিষ্কার করে। শুরু হয় তার নতুন জীবন।

## কুশীলব
* তারিন রহমান - শিলা
* এ কে আজাদ - রুহুল
* নাদিয়া নদী
* কে এস ফিরোজ
* আরমান পারভেজ মুরাদ
* ইফফাত তৃষা
* তাসকিন সুমী
* খলিলুর রহমান কাদেরী
* পরেশ আচার্য
* আতাউর রহমান

## নির্মাণ
ছবিটির শ্যুটিং শুরু হয় ২০১৬ সালের ২৪ জুলাই থেকে। শ্যুটিং হয় ঢাকা এবং পুবাইলে। ছবিটির শ্যুটিং শেষ হয় ২ আগস্ট। সম্পাদনার পর ৭ আগস্ট ছবিটি বাংলাদেশ চলচ্চিত্র সেন্সর বোর্ডে জমা দেওয়া হয়।

## মুক্তি
২০১৬ সালের ২৭ আগস্ট কানাডার মন্ট্রিয়ালে আয়োজিত ৪০তম মন্ট্রিয়াল আন্তর্জাতিক চলচ্চিত্র উৎসব-এ *ড্রেসিং টেবিল* চলচ্চিত্রটির প্রিমিয়ার হয়। ২০১৭ সালে ঈদুল ফিতরে চ্যানেল আইয়ে ছবিটির টিভি প্রিমিয়ার হয়।

## তথ্যসূত্র

## বহিঃসংযোগ
* 

বিষয়শ্রেণী:২০১৬-এর চলচ্চিত্র
বিষয়শ্রেণী:২০১০-এর দশকের রহস্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী রহস্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:আবু সাইয়ীদ পরিচালিত চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
সুন লুস

**সুন লুস** (; জন্ম: ৫ জানুয়ারি, ১৯৯৬) প্রথিতযশা দক্ষিণ আফ্রিকান প্রমিলা ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া ক্রিকেটে নর্দার্নসের প্রতিনিধিত্ব করছেন। এছাড়াও অনূর্ধ্ব-১৯ দলের পক্ষেও খেলেছেন তিনি। দলে তিনি মূলতঃ বোলার হিসেবে অংশ নিয়ে থাকেন। ডানহাতে লেগ স্পিন বোলিংয়ের পাশাপাশি নিচের সারিতে ডানহাতে ব্যাটিং করেন।

## আন্তর্জাতিক ক্রিকেট
৬ সেপ্টেম্বর, ২০১২ তারিখে বাংলাদেশের বিপক্ষে তার ওডিআই অভিষেক ঘটে। একই মাসের ১১ তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটেছিল তার।

২০১৩ সালের ক্রিকেট বিশ্বকাপে দু প্রিজের নেতৃত্বাধীন দক্ষিণ আফ্রিকা দলের অন্যতম সদস্য ছিলেন। মূল দলে দিনেশা দেবনারায়ণকে অন্তর্ভুক্ত করা হলেও আঘাতের কারণে তাকে দল থেকে প্রত্যাহার করে নেয়া হয়। অতঃপর দিনেশার পরিবর্তে তাকে দলে অন্তর্ভুক্ত করা হয়।

## অর্জনসমূহ
৫ আগস্ট, ২০১৬ তারিখে ডাবলিনে আয়ারল্যান্ডের বিপক্ষে ওডিআই সিরিজের প্রথম একদিনের আন্তর্জাতিকে সানি লুস অল-রাউন্ড ভূমিকায় অবতীর্ণ হন ও স্মরণীয় ক্রীড়ানৈপুণ্য প্রদর্শন করেন তিনি। মেরিওন ক্রিকেট ক্লাবে অনুষ্ঠিত ঐ খেলায় তিনি অর্ধ-শতকসহ পাঁচ উইকেট দখল করেন। এরফলে মাত্র দ্বিতীয় খেলোয়াড় হিসেবে এ কৃতিত্ব অর্জন করেন তিনি। খেলায় তিনি ৫২ রানসহ ৬/৩৬ লাভ করেন। ক্লো ট্রায়নের ৯২, লরা ওলভার্টের ৫৫ ও লুসের ৫২ রানের কল্যাণে দল ২৮৩/৭ করে। পরবর্তীতে কিম গার্থের অপরাজিত ৭২ ও ৩/৬১-এর বিপরীতে লুস ৬/৩৬ বোলিং পরিসংখ্যান গড়ে স্বাগতিক আয়ারল্যান্ডকে ৮৯ রানে পরাজিত করে। একদিনের আন্তর্জাতিকে প্রথমবারের মতো অর্ধ-শতক করেন। তার ৬/৩৬ দক্ষিণ আফ্রিকার মহিলাদের ক্রিকেট ইতিহাসে দ্বিতীয় সেরা বোলিং নৈপুণ্য ছিল। ষষ্ঠ উইকেটে ক্লো ট্রায়নের সাথে ১৪২ রানের জুটি গড়েন।

## তথ্যসূত্র

## আরও দেখুন
* সুনীতি লুবসার
* ডেন ফন নাইকার্ক
* ২০১৬ আইসিসি মহিলা বিশ্ব টুয়েন্টি২০
* ২০১৬-১৭ দক্ষিণ আফ্রিকা মহিলা ক্রিকেট দলের বাংলাদেশ সফর

## বহিঃসংযোগ
* 

বিষয়শ্রেণী:দক্ষিণ আফ্রিকার নারী ক্রিকেটার
বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দার্নস ওম্যানের ক্রিকেটার
বিষয়শ্রেণী:প্রিটোরিয়া থেকে আগত ক্রিকেটার
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:দক্ষিণ আফ্রিকার নারী টেস্ট ক্রিকেটার
বিষয়শ্রেণী:দক্ষিণ আফ্রিকার নারী ক্রিকেট অধিনায়ক
বিষয়শ্রেণী:ইয়র্কশায়ার ডায়মন্ডসের ক্রিকেটার
বিষয়শ্রেণী:ল্যাঙ্কাশায়ার থান্ডারের ক্রিকেটার
বিষয়শ্রেণী:ব্রিসবেন হিটের (ডব্লিউবিবিএল) ক্রিকেটার
বিষয়শ্রেণী:কমনওয়েলথ গেমসে দক্ষিণ আফ্রিকান প্রতিযোগী
সালাহাত খান

**সালাহাত খান** (১৮৩১ - ২৮ অক্টোবর, ১৮৬১) একজন ভারতীয় সিপাহী ও ১৮৫৭-এর মহাবিদ্রোহের অন্যতম শহীদ।

## পরিচয়
সালাহাত খান উত্তরপ্রদেশের মোরাদাবাদ জেলার সম্ভলে জন্মগ্রহণ করেন। পিতার নাম ছিল আআবদুল্লাহ খান পাঠান। সালাহাত খান গোবর্ধন পল্টনের একজন দক্ষ সৈনিক হিসেবে কাজ করতেন।

## বিদ্রোহে যোগদান
কোটা রাজ্য সেনাবাহিনীর সাদুল খানের নেতৃত্বে কোটা সেনাবাহিনীর বিদ্রোহী ফৌজে যোগ দেন এবং ১৮৫৭ খ্রিষ্টাব্দের ১৫ অক্টোবর কোটায় রাজপ্রতিনিধির আবাসে আক্রমণ চালান। যুদ্ধের পর বিদ্রোহী সিপাহীরা ইংরেজ রাজপুরুষদের প্রতি তীব্র ঘৃনায় আবাসে আগুন ধরিয়ে দেয়। মেজর চার্লস বার্টন আবাসের শীর্ষদেশে উঠে পালাবার চেষ্টা করলে দুঃসাহসিকভাবে সালাহাত খান মইতে উঠে মেজরকে ধরে ফেলেন ও তাকে হত্যা করেন। তার এই বীরত্বপূর্ণ যুদ্ধের জন্যে ও সাহসিকতার স্বীকৃত স্বরূপ ভাটনগরের বিদ্রোহী নেতা লালা জয়দয়াল তাকে একটি রৌপ্যালংকার প্রদান করেছিলেন। ১৮৫৮ সালের মার্চ মাসে মেজর জেনারেল রবার্টের কাছে বিদ্রোহীরা পরাজিত হয়, রবার্ট কোটা পূনরুদ্ধার করেন। এসময় সালাহাত খান গোয়ালিয়র ত্যাগ করেন কিন্তু ইংরেজ বাহিনীর ওপর চোরাগোপ্তা আক্রমণ চালাতে ছাড়েননি। আল জাবিয়া পল্টনে ব্রিটিশ বাহিনীর ওপর আঘাত হানেন তিনি।

## পলাতক জীবন
বিদ্রোহী বাহিনী ক্রমশ চারিদিকে পরাস্ত হতে থাকলে সালাহাত খান লখনউ হয়ে নেপালে পলায়ন করেন ব্রিটিশের চোখে ধুলো দিয়ে। নেপালের পাহাড় জংগলে দু বছর আত্মগোপন করে থাকার পর কোটা প্রত্যাবর্তন করার পথে ইংরেজ সেনা দ্বারা বন্দী হন।

## বিচার ও ফাঁসি
বিচারে বিদ্রোহী সালাহাত খানের মৃত্যুদণ্ড ঘোষণা হয় ১০ আগস্ট, ১৯৬১। এবং ওই বছরই ২৮ অক্টোবর তাকে কোটার প্রতিনিধি আবাসে ফাঁসি দেওয়া হয়।

## তথ্যসূত্র

বিষয়শ্রেণী:১৮৩১-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:ভারতীয় বিপ্লবী
বিষয়শ্রেণী:ফাঁসিতে মৃত্যু
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
পাকিস্তানে সমকামীদের অধিকার

একজনের যৌন অভিমুখিতা এর ক্ষেত্রে স্বাধীনতা যেমন সমকামী ব্যক্তিদের স্বাধীনতা পাকিস্তানের সমাজে নিষিদ্ধ। এমনকি এদেশের সুশীল সমাজেও সমকামীদের সতর্ক হয়ে চলাফেরা করতে হয়। পাকিস্তানে এরকম তরুণ-তরুণীর সংখ্যা বাড়ছে যারা পশ্চিমা দেশ থেকে শিক্ষা নিয়ে এসেছে এবং যাদের যৌনতা সম্বন্ধে ভালো জ্ঞান আছে, তারা সমকামিতাকে সমর্থন করে।

পাকিস্তানের সমকামিতা বিরোধী আইন ১৮৬০ সালের ৬ই অক্টোবর প্রথম আসে ব্রিটিশ শাসনামলে (পাকিস্তান তখন ভারতের অংশ ছিল)। লর্ড ম্যাকাউলে কর্তৃক লিখিত এই আইনটি 'ভারতীয় দণ্ডবিধি ১৮৬০' নামে পরিচিত ছিল, এই আইনে সমলিঙ্গের মানুষের মধ্যে যৌনতা নিষিদ্ধ করা হয় অপ্রাকৃতিক কর্মকাণ্ড 'এ্যাংলো-স্যাক্সোন আইন' এর অধীনে যেটি যৌন-জ্ঞান হিসেবে পরিচিত ছিল। ১৯৪৭ সালে পাকিস্তান রাষ্ট্রটির গোড়াপত্তন ঘটলে সরকার একই আইন চালিয়ে যায় 'পাকিস্তান দণ্ডবিধি' নাম দিয়ে। পাকিস্তান দণ্ডবিধিতে সমকামিতাকে অপ্রাকৃতিক কাজ বলে আখ্যায়িত করে বলা হয়েছে, 'যদি কেউ ইচ্ছাকৃত ভাবে কোনো নারী বা পুরুষের সাথে বা কোনো প্রাণীর সাথে প্রকৃতিবিরোধী সঙ্গমে লিপ্ত হয় তাহলে তাকে কারাদণ্ড দেওয়া হবে [......] কারাদণ্ডটির মেয়াদ হবে কমপক্ষে দু'বছর এবং সর্বোচ্চ দশ বছর এবং জরিমানাও করা হবে'।

সমকামী জীবনযাত্রাকে সমর্থন না করার পেছনের মন-মানসিকতার পেছনে রয়েছে পাকিস্তানের ধর্ম এবং পুরুষতান্ত্রিক সমাজের বৈশিষ্ট্য। সমাজে সমলিঙ্গের মানুষের মধ্যে যৌন সম্পর্ক, হাত ধরে হাঁটা, দুজন দুজনের কোমর ধরে হাঁটা, কপালে চুমো দেওয়া, একসাথে বিছানায় শুয়ে থাকাঃ সামাজিক অসঙ্গতি, মেনে না নেওয়া এবং সমকামিতার ক্ষেত্রে বৈষম্য সমকামীদের জন্য স্থির এবং স্বাভাবিক সম্পর্ক রাখার ক্ষেত্রে বাঁধা। আজকাল অবশ্য চোখে পড়ছে যে সমকামীরা সামাজিকীকরণ, অনুষ্ঠান আয়োজন করা, আড্ডার জন্য বিরাট আয়োজন এবং একসাথে যুগল হিসেবে বসবাস করা শুরু করেছে তবে একটু গোপনে গোপনে। উদারনীতিবাদ, বৈশ্বিকতা এবং সামাজিক সহনশীলতার কিছুটার উন্নতির ফলে পাকিস্তানে আজকাল ব্যক্তিগত সমকামী অনুষ্ঠানের আয়োজন বেড়েছে। পাকিস্তানের কোনো নাগরিক অধিকার নেই যেটি সমকামীদেরকে কোনো হয়রানি কিংবা হেনস্তার হাত থেকে রক্ষা করবে। ২০০৯ সালে পাকিস্তানের সুপ্রীম কোর্ট হিজড়াদের পক্ষে নাগরিক অধিকার পাশ করে।

## সমকামিতা বৈধ ইস্যু

পাকিস্তানের আইন হচ্ছে ব্রিটিশ ঔপনিবেশিক আইন এবং তাদের নিজস্ব আইন দ্বারা মিশ্রিত, দু'ধরনের আইনই সমলিঙ্গের যৌনমিলনকে সাজাযোগ্য অপরাধ হিসেবে গণ্য করে। 'পাকিস্তান দণ্ডবিধি ১৮৬০' যেটি ব্রিটিশ শাসনামলে প্রণীত হয় যেটাতে পায়ুকাম দন্ডনীয় অপরাধ হিসেবে স্বীকৃত এবং অন্যান্যা সামজিক সমস্যাবলীর কারণে পাকিস্তানে সমকামীদের অনেক ঝামেলায় পড়তে হয়।
## তথ্যসূত্র

বিষয়শ্রেণী:পাকিস্তানে সমকামীদের অধিকার
বিষয়শ্রেণী:পাকিস্তানের আইন
বিষয়শ্রেণী:সমকামিতা
বিষয়শ্রেণী:এলজিবিটিকিউ অধিকার
বিষয়শ্রেণী:এলজিবিটিকিউ
চন্দ্রনাথ (১৯৫৭-এর চলচ্চিত্র)

***চন্দ্রনাথ*** কার্তিক চট্টোপাধ্যায় পরিচালিত ১৯৫৭ সালের নাট্য চলচ্চিত্র। শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটি নির্মিত হয়েছে। এতে নাম ভূমিকায় (চন্দ্রনাথ) অভিনয় করেছেন উত্তম কুমার এবং সরযূর ভূমিকায় অভিনয় করেছেন সুচিত্রা সেন। এছাড়া অন্যান্য ভূমিকায় অভিনয় করেছেন তুলসী চক্রবর্তী, চন্দ্রাবতী দেবী, মলিনা দেবী প্রমুখ।

## কাহিনি সংক্ষেপ
একজন উচ্চ বংশীয় ব্রাহ্মণ চন্দ্রনাথ কিছুদিন হল তার বাবাকে হারায়। কাকার সাথে সম্পর্ক ভালো না হওয়ায় সে কাশীতে তার বাবার এক পুরনো ভৃত্যের বাড়িতে উঠে। সেখানে এক বিধবা সুলোচনা ও তার মেয়ে সরযূর সাথে তার পরিচয় হয়। তারা সেই ভৃত্যের বাড়িতে কাজ করে। সরযূকে চন্দ্রনাথের পছন্দ হয় এবং তাকে বিয়ে করে তার বাড়িতে ফিরে। কিন্তু তার কাকাকে না জানানোয় তিনি রাগান্বিত হন এবং তার বউকে আশীর্বাদ করতে যান নি। তার চাচাত বোন নির্মলা বউদি দেখতে তার বাড়িতে আসে এবং নতুন বউদিকে তার খুব পছন্দ হয়। এদিকে হরিদয়াল ঘোষাল নামে এক লম্পট তার কাকা মনিশংকর মুখার্জির কাছে সুলোচনা নিম্ন বর্ণের এ সম্পর্কিত একটি চিঠি পাঠায়। মনিশংকর চন্দ্রনাথকে ডেকে এনে চিঠি দেখায়। সব জানতে পেরে চন্দ্রনাথ তার গর্ভবতী স্ত্রীকে বাড়ি থেকে বের করে দেয়। সরযূ মনি খুড়োর বাড়িতে আশ্রয় নেয়। সেখানে তার একটি সন্তান হয়। মনিশংকর কাকা তার ভুল বুঝতে পেরে চন্দ্রনাথকে সরযূকে ফিরিয়ে আনতে পাঠায়। কাশী গিয়ে সে জানতে পারে সরযূ মনি খুড়োর বাড়িতে আছে। সেখানে গিয়ে চন্দ্রনাথের তার স্ত্রী আর ছেলের সাথে দেখা হয়। অন্যদিকে মনি খুড়ো তাদের সম্ভাব্য বিরহে সব ভুলতে বসে এবং রোগাক্রান্ত হয়ে মারা যান।

## কুশীলব
* উত্তম কুমার - চন্দ্রনাথ
* সুচিত্রা সেন - সরযূ
* তুলসী চক্রবর্তী
* চন্দ্রাবতী দেবী
* কমল মিত্র
* মলিনা দেবী
* রাজলক্ষ্মী দেবী
* জহর গাঙ্গুলি
* হরিধন মুখার্জি
* নিতিশ মুখার্জি
* রেনুকা রায়
* মনি শ্রীমনি
* পদ্মদেবী

## সঙ্গীত
*চন্দ্রনাথ* চলচ্চিত্রের সঙ্গীত পরিচালনা করেছেন রবীন চট্টোপাধ্যায়। গীত রচনা করেছেন প্রনব রায় ও গৌরীপ্রসন্ন মজুমদার। গানে কণ্ঠ দিয়েছেন হেমন্ত মুখোপাধ্যায়, সন্ধ্যা মুখোপাধ্যায়, ধনঞ্জয় ভট্টাচার্য।

### গানের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৫৭-এর চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:কার্তিক চট্টোপাধ্যায় পরিচালিত চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
পৌনঃপুনিকতা

কোনো দশমিক সংখ্যার যদি কয়েকটি সংখ্যার পুনরাবৃত্তি ঘটে তাহলে তাকে পৌনঃপুনিকতা বলে।।
যেমন কোন সংখ্যা কে যদি ৯ দিয়ে ভাগ করা হল। যেমন ১১÷৯= ১.২২২২২২২২২২২২২২২২২২২২২২২২২২২২২২২...... 
দেখা যাচ্ছে এখানে দশমিকের পরে ২ এর পুনরাবৃত্তি ঘটছে। অসীম পর্যন্ত এই পুনরাবৃত্তি চলবে। কিন্তু এই সংখ্যাকে ভগ্নাংশতে প্রকাশ করা যায় তাই এই মুলদ সংখ্যা।
উপরিউক্ত সংখ্যা ১.২২২২২২২২২২২২২২২২২২২২২২২২২২২২২২২...... কে যদি ভগ্নাংশ তে প্রকাশ করতে হয় তাহলে পৌনঃপুনিক সংখ্যা একবার লিখে তার উপর ফোঁটা চিহ্ন দিতে হবে এবং দশমিক উঠিয়ে সেটির সাথে অপৌনঃপুনিক সংখ্যা বিয়োগ করতে হবে এবং সেটাকে ৯ দিয়ে ভাগ করতে হবে অর্থাৎ (১২-১)÷৯= ১১÷৯ ।

বিষয়শ্রেণী:গণিত
বিষয়শ্রেণী:গণিত বিষয়াবলী
সোনামসজিদ স্থল বন্দর

**সোনামসজিদ স্থল বন্দর** হল বাংলাদেশের উল্লেখযোগ্য একটি স্থল বন্দর, যা রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলা পরিষদ থেকে প্রায় ১৯ কিমি উত্তরে শাহাবাজপুর ইউনিয়নে অবস্থিত। এটি রাজশাহী কাস্টমস এক্সাইজ ও ভ্যাট কমিশনারেটের অধীনে পরিচালিত একটি পূর্ণাঙ্গ স্থাল বন্দর। 

## কার্যক্রম
এ স্থল বন্দর দিয়ে সারা বছরই ফল, কয়লা, পাথর, মসলা ও কৃষি পণ্য প্রভৃতি আমদানী হয়। এতে করে বন্দর অঞ্চলে গড়ে উঠেছে স্থানীয় বাজার। এ বাজারে ব্যবসা বাণিজ্যের অবস্থানও সবসময় রমরমা থাকে। এই স্থল বন্দরকে কেন্দ্র করে অনেক লোকজনের সমাবেশ ঘটায় ব্যবসা বাণিজ্যের সকল সেক্টরে ইতিবাচক প্রভাব পরিলক্ষিত হয়। ব্যবসা বাণিজ্য পরিচালনায় কেন্দ্র হিসেবে স্থানীয়ভাবে কিছু হাটবাজারও রয়েছে। বর্তমানে এই স্থল বন্দরটি বাংলাদেশের দ্বিতীয় বৃহত্তম স্থল বন্দর।থাম্ব|ডান|সোনামসজিদ স্থলবন্দর

## তথ্যসূত্র

বিষয়শ্রেণী:বাংলাদেশের স্থলবন্দর
বিষয়শ্রেণী:স্থল বন্দর
আখাউড়া স্থল বন্দর

ভারতের ত্রিপুরা, আসাম, মেঘালয়সহ ৭টি রাজ্যে প্রবেশের অন্যতম দ্বার ব্রাহ্মণবাড়িয়ার আখাউড়া স্থলবন্দর। ১৯৯৪ সালে চালু হয় এই স্থল বন্দরটি। এই স্থলবন্দর দিয়ে প্রতিদিন মাছ, পাথর, সিমেন্ট, ইট, বালি, শুটকী, প্লাস্টিক সামগ্রী, তুলাসহ প্রায় ৪২টি বাংলাদেশি পণ্য ভারতে রফতানি হতো। এসব পণ্য রফতানি করে প্রতিদিন বিপুল পরিমাণ বৈদেশিক মুদ্রা আয় করে বাংলাদেশ।ভারত ও বাংলাদেশের মধ্যে ট্রানজিট চুক্তি সাক্ষরিত হওয়ায় এই স্থল বন্দরের গুরুত্ব ও পণ্য পরিবহনের পরিমাণ প্রচুর বেড়েগেছে। । ১৯শে এপ্রিল ২০১১ থেকে আখাউড়া স্থলবন্দর দিয়ে ভারতে পন্য পরিবহন আনুষ্ঠানিক ভাবে শুরু হয় । পন্য পরিবহন হলেও এর মাশুল নেওয়া হচ্ছে না বলে অভিযোগ পাওয়া গেছে।

## আরও দেখুন
* আখাউড়া-লাকসাম-চট্টগ্রাম লাইন

## তথ্যসূত্র

## বহিঃসংযোগ

বিষয়শ্রেণী:বাংলাদেশের স্থলবন্দর
প্রতিভা ভদ্র (রায়)

**প্রতিভা ভদ্র ** (১৬ জুলাই ১৯১৪- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

## জন্ম ও পরিবার
প্রতিভা ভদ্র  ১৯১৪ সালে কুমিল্লায় জন্মগ্রহণ করেন। কিন্তু পিতৃভূমি ছিল ঢাকায়। তার পিতার নাম অশ্বিনীকুমার ভদ্র ও মাতার নাম মৃণালিনী ভদ্র। ১৯৪০ সালে হরিকুমার রায়চৌধুরী সাথে বিবাহ হয়।

## রাজনৈতিক জীবন
প্রতিভা ভদ্র ১৯২৮-২৯ সালে অনুশীলন সমিতি নামে বিপ্লবী দলের কর্মীদের সাথে বন্ধুত্ব হয়। ১৯২৯ সালের শেষে দলে যোগ দেন। ১৯৩০ সালে আইন অমান্য আন্দোলনে যোগ দেন। ১৯৩২ সালে গুপ্ত আন্দোলনে যুক্ত ছিলেন। সেই সালে তিনি হিজল জেলে বন্দি হন। ১৯৩৯ সালে সুভাষচন্দ্র বসুর সাথে কাজ করেছেন।  ১৯৪৬ সালে তিনি বিপ্লবী সমাজতন্ত্রী দলের প্রাদেশিক দলের সভ্য ছলেন। ১৯৪৬ সালে  ত্রিপুরার দাঙ্গাপীড়িতদের মধ্যে তিনি রিলিফের কাজ করতেন। তিনি *অঙ্গনা* নামে মাসিক পত্রিকার সম্পাদিকা ছিলেন ১৯৫২ সাল থেকে প্রায় দশ বছর।

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:বাংলাদেশী বিপ্লবী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:কুমিল্লা জেলার ব্যক্তি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বাঙালি বিপ্লবী
বিষয়শ্রেণী:নারী বিপ্লবী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:অনুশীলন সমিতি
টেকনাফ স্থল বন্দর

**টেকনাফ স্থল বন্দর**টি কক্সবাজার জেলার টেকনাফ উপজেলায় অবস্থিত। এই বন্দরের বিপরীতে মায়ানমারের মংডু স্থল বন্দর অবস্থিত, তবে সিত্তে ও রেঙ্গুনের সাথে এখান থেকে মালামাল যায়। এদিকে মিয়ানমার সাথে সুসম্পর্ক ও সীমান্তে চোরাচালান বন্ধে ১৯৯৫ সালের ৫ সেপ্টেম্বর সীমান্ত বাণিজ্য চালু করা হয়। ১৯৯৫ সনে ৫ সেপ্টেম্বর টেকনাফ-মংডু সীমান্ত বাণিজ্য চালু হওয়ার পর থেকে ২০১৬ সালের ৩১ আগস্ট পর্যন্ত ২১ বছরে টেকনাফ স্থল বন্দর কাষ্টম্স মোট রাজস্ব আয় করেছে ১০০১ কোটি ৩৬ লক্ষ ৭৮ হাজার ৭৮৪ টাকা এবং উক্ত ২১ বছরে টেকনাফ স্থল বন্দর থেকে ১৯১ কোটি ৯৬ লাখ ৯৭ হাজার ২২০ টাকা মূল্যের বাংলাদেশী পণ্য মিয়ানমারে রপ্তানী হয়েছে। প্রতিবছর এই আয় বৃদ্ধি পাচ্ছে।

## আমদানি দ্রব্য
টেকনাফ স্থল বন্দর দিয়ে আমদানিকৃত পণ্য হিমায়িত মাছ রুই, কাতাল,  শুটকী মাছ, বিভিন্ন প্রকার কাঠ, বরই আচার, শুকনা বরই, টক তেতুল, প্লাস্টিক।

## রপ্তানি দ্রব্য
রপ্তানিকৃত পণ্য সিমেন্ট, গেঞ্জি, গেঞ্জির কাপড়, দেশীয় কাপড়, প্লাস্টিক পাইপ, মানুষের চুল, এ্যালুমিনিয়াম প্রোডাক্টস, হাঙ্গর মাছ ও চামড়া, অক্স পেনিস, পাইস্যা মাছ, প্লাষ্টিক স্পিল্ডার।

## সমস্যা
ইয়াবা চোরাচালানের বিরূপ প্রভাব, বন্দরে শ্রমিকসহ বহুমূখী সমস্যার কারণে টেকনাফ স্থল বন্দর কাস্টমস রাজস্ব আয়ের লক্ষ্যমাত্রার মূখ দেখছেনা। নাম প্রকাশ না করার শর্তে সীমান্ত বাণিজ্যের কয়েকজন প্রবীণ ব্যবসায়ী জানান, গত ৫ বছরে মিয়ানমার থেকে বানের স্রোতের মত ইয়াবা প্রবেশ করছে। এ ব্যবসা অত্যন্ত লাভজনক হওয়ায় ব্যবসায়ীরা সেদিকে ঝুঁকছে। এছাড়া চোরাই পথে পণ্য আসা যাওয়া এবং ইয়াবা ব্যবসা বিস্তারের কারণে মুদ্রার মান কমে যাওয়া ও বাণিজ্য হ্রাস পাওয়া এর অন্যতম কারণ বলে অভিজ্ঞ ব্যবসায়ীদের ধারণা। বাণিজ্য ঘাটতি কমিয়ে আনতে ও পণ্য রপ্তানী বৃদ্ধিতে দেশীয় ব্যবসায়ীসহ সংশ্লিষ্টরা খুব দ্রুত উদ্যোগ না নিলে টেকনাফ স্থল বন্দর এক সময়ে অচল হয়ে পড়বে বলে মনে করেন সচেতনমহল।

## তথ্যসূত্র

## বহিঃসংযোগ

বিষয়শ্রেণী:বাংলাদেশের স্থলবন্দর
বিশ্ব মানসিক স্বাস্থ্য দিবস

**বিশ্ব মানসিক স্বাস্থ্য দিবস** (১০ অক্টোবর) হল পৃথিবীর সকলের মানসিক স্বাস্থ্য শিক্ষা, সচেতনতার দিন। এটি ১৯৯২ সালে প্রথমবার পালন করা হয়েছিল। কিছু দেশে একে মানসিক রোগ সচেতনতা সপ্তাহের অংশ হিসাবে পালন করা হয় । বিকৃত মানসিক স্বাস্থ্য দেখা দিলে দেরি না করে স্থানীয় স্বাস্থ্য কেন্দ্র বা মনোরোগ বিশেষজ্ঞের সাথে যোগাযোগ করা দরকার। মানুষের সুস্থ জীবন যাপন এবং কর্মক্ষেত্রে ঠিকমতো কর্ম সম্পাদন উপযুক্ত মানসিক স্বাস্থ্যের মাধ্যমে সম্ভব। তাই প্রতিটি মানুষের মানসিক স্বাস্থ্য ঠিকমতো বজায় রাখা অত্যন্ত জরুরী। বিশ্ব মানসিক স্বাস্থ্য দিবসে মানব সমাজে যাতে মানসিক স্বাস্থ্যের অবনতি না হয় সেজন্য প্রয়োজনীয় পদক্ষেপ নেওয়ার এবং সচেতন করার একটি গুরুত্বপূর্ণ দিবস।

## মানসিক স্বাস্থ্য দিবসের প্রতিপাদ্য
সাধারণত প্রতিবছর মানসিক স্বাস্থ্য দিবসে নির্দিষ্ট প্রতিপাদ্য বিষয় নিয়ে আলোচনা, প্রচার এবং প্রয়োজনীয় ব্যবস্থা গ্রহণ করা হয়। বছর অনুসারে মানসিক স্বাস্থ্য বিষয়ে প্রতিপাদ্য নিচে বর্ণনা করা হলো।
* ১৯৯৪:	বিশ্বজুড়ে মানসিক স্বাস্থ্যসেবার মান উন্নত করা।
* ১৯৯৬:	নারী এবং মানসিক স্বাস্থ্য।
* ১৯৯৭:	শিশু এবং মানসিক স্বাস্থ্য।
* ১৯৯৮:	মানসিক স্বাস্থ্য এবং মানবাধিকার।
* ১৯৯৯:	মানসিক স্বাস্থ্য এবং বার্ধক্য।
* ২০০০-২০০১: 	মানসিক স্বাস্থ্য এবং কাজ।
* ২০০২:	শিশু ও কিশোর-কিশোরীদের উপর ট্রমা এবং সহিংসতার প্রভাব।
* ২০০৩:	শিশু ও কিশোর-কিশোরীদের মানসিক ও আচরণগত ব্যাধি।
* ২০০৪:	শারীরিক ও মানসিক স্বাস্থ্যের মধ্যে সম্পর্ক: সহ-ঘটমান ব্যাধি।
* ২০০৫:	জীবনকাল জুড়ে মানসিক এবং শারীরিক স্বাস্থ্য।
* ২০০৬:	সচেতনতা বৃদ্ধি - ঝুঁকি হ্রাস: মানসিক অসুস্থতা এবং আত্মহত্যা।
* ২০০৭:	পরিবর্তনশীল বিশ্বে মানসিক স্বাস্থ্য: সংস্কৃতি এবং বৈচিত্র্যের প্রভাব।
* ২০০৮:	মানসিক স্বাস্থ্যকে বিশ্বব্যাপী অগ্রাধিকার দেওয়া: নাগরিক অধিকার ও পদক্ষেপের মাধ্যমে পরিষেবা বৃদ্ধি করা।
* ২০০৯:	প্রাথমিক চিকিৎসায় মানসিক স্বাস্থ্য: চিকিৎসা বৃদ্ধি এবং মানসিক স্বাস্থ্যের প্রচার।
* ২০১০:	মানসিক স্বাস্থ্য এবং দীর্ঘস্থায়ী শারীরিক অসুস্থতা।
* ২০১১:	দারুন উদ্যোগ: মানসিক স্বাস্থ্যে বিনিয়োগ।
* ২০১২:	বিষণ্ণতা: একটি বিশ্বব্যাপী সংকট।
* ২০১৩:	মানসিক স্বাস্থ্য এবং বয়স্ক প্রাপ্তবয়স্করা।
* ২০১৪:	সিজোফ্রেনিয়ার সাথে বসবাস।
* ২০১৫:	মানসিক স্বাস্থ্যে মর্যাদা।
* ২০১৬:	মনস্তাত্ত্বিক প্রাথমিক চিকিৎসা।
* ২০১৭:	কর্মক্ষেত্রে মানসিক স্বাস্থ্য:
* ২০১৮:	পরিবর্তিত বিশ্বে তরুণরা এবং মানসিক স্বাস্থ্য।
* ২০১৯:	মানসিক স্বাস্থ্য প্রচার এবং আত্মহত্যা প্রতিরোধ।
* ২০২০:	মানসিক স্বাস্থ্যের জন্য পদক্ষেপ: মানসিক স্বাস্থ্যে বিনিয়োগ বৃদ্ধি।
* ২০২১:	অসম বিশ্বে মানসিক স্বাস্থ্য।
* ২০২২:	সকলের জন্য মানসিক স্বাস্থ্য এবং সুস্থতাকে বিশ্বব্যাপী অগ্রাধিকার।
* ২০২৩:	মানসিক স্বাস্থ্য একটি সর্বজনীন মানবাধিকার।
* ২০২৪:	কর্মক্ষেত্রে মানসিক স্বাস্থ্যকে অগ্রাধিকার।

## আরও জানুন
*স্বাস্থ্য

## তথ্যসূত্র

বিষয়শ্রেণী:স্বাস্থ্য
বিষয়শ্রেণী:অক্টোবর উদ্‌যাপন
বিষয়শ্রেণী:স্বাস্থ্য সচেতনতা দিবস
বিষয়শ্রেণী:মানসিক স্বাস্থ্য
বিষয়শ্রেণী:১৯৯২-এ প্রতিষ্ঠিত
অগ্নিবেশ

থাম্ব|এটিই হচ্ছে আয়ুর্বেদের তিনটি হাস্যরস এবং পাঁচটি মহান উপাদান যা তারা গঠিত। ব্যবহৃত রং নির্বিচারে হয়।
**অগ্নিবেশ** (, ) হলেন একজন ঐতিহাসিক ঋষি ও আয়ুর্বেদর প্রারম্ভিক লেখক দের একজন।
তিনি ছিলেন পুনর্বসু আত্রেয়র ছাত্র। মহাভারত-এর দুই প্রধান প্রতিদ্বন্দ্বী দ্রোণ ও দ্রুপদ এঁরই অধীনে শিক্ষাগ্রহণ করেছিলেন।
ভরদ্বাজের থেকে অগ্নিবেশ লাভ করা শিক্ষার সার হিসাবে তাঁর রচনা করা আয়ুর্বেদর বিষয় সংবলিত *অগ্নিবেশ তন্ত্র* (বা অগ্নিবেশ সংহিতা) বর্তমান কালের গ্রাসে লীন হয়ে গেছে।
এর কথা চরক সংহিতায় উল্লেখ আছে: "অগ্নিবেশের দ্বারা রচিত অগ্নিবেশতন্ত্র চড়ক সম্পাদনা ও পরিবর্তন সাধন করেন" (*অগ্নিবেশকৃতে তন্ত্রে চরকপ্রতিসংস্কৃতে*)

## আরও জানুন
* চরক সংহিতা
* আয়ুর্বেদ
## তথ্যসূত্র

## গ্রন্থপঞ্জি
* Ram Karan Sharma and Vaidya Bhagran Dash, *Agnivesa's Caraka Samhita,* Varanasi, Chowkhamba Sanskrit Studies XCIV (2006). Vol. I: ; Vol. II: ; Vol. III: ; Vol. IV: ; Vol. V: ; Vol. VI: , Vol. VII: 

বিষয়শ্রেণী:আয়ুর্বেদ
বিষয়শ্রেণী:অসম্পূর্ণ
বিষয়শ্রেণী:প্রাচীন ভারত
বিষয়শ্রেণী:মহাভারতের চরিত্র
বিষয়শ্রেণী:ঋষি
বিষয়শ্রেণী:আয়ুর্বেদাচার্য
বাংলাদেশ–সৌদি আরব সম্পর্ক

**বাংলাদেশ–সৌদি আরব সম্পর্ক** আনুষ্ঠানিকভাবে শুরু হয় ১৯৭৬ খ্রিষ্টাব্দে যখন সৌদি আরব ১৯৭১-এ স্বাধীনতা অর্জনকারী বাংলাদেশকে একটি স্বাধীন ও সার্বভৌম দেশ হিসাবে স্বীকৃতি প্রদান করে। বর্তমানে এই দুই দেশের সম্পর্ক ভাতৃপ্রতীম, সুদৃঢ় এবং ক্রমবিকাশমান।

গণপ্রজাতন্ত্রী বাংলাদেশ এবং রাজতন্ত্রী সৌদি আরবের মধ্যে বর্তমানে একটি সুসম্পর্ক বিদ্যমান। মুসলিম সংখ্যাগরিষ্ঠ রাষ্ট্র হওয়ায় উভয় দেশের মধ্যে একটি আত্মিক বন্ধন স্বাভাবিক ভাবেই তৈরী হয়ে যায়, কারণ সৌদি আরবেই ইসলাম ধর্মের সমস্ত গুরুত্বপূর্ণ স্থাপনা অবস্থিত এবং সেখানেই ইসলাম ধর্ম বিকশিত হয়। উভয় দেশ অর্গানাইজেশন অব ইসলামিক কোঅপারেশন (OIC) এর সদস্য। সৌদি আরবে প্রচুর প্রবাসী বাংলাদেশী কাজ করেন।

## ইতিহাস
১৯৪৭ সালে পূর্ব বাংলা সদ্য প্রতিষ্ঠিত পাকিস্তান নামক মুসলিম রাষ্ট্রের অংশ হয়ে স্বাধীনতা লাভ করে। এই নব্য প্রতিষ্ঠিত রাষ্ট্রের সাথে সৌদি আরবের শখ্যতা গড়ে উঠে। কিন্তু কয়েক বছরের মধ্যেই বাঙালী জাতীয়তাবাদের ওপর ভিত্তি করে বাংলার মানুষ আন্দোলন শুরু করে এবং কালক্রমে তা যুদ্ধে মোড় নেয়। ১৯৭১ সালের সেই যুদ্ধে সৌদি আরব পাকিস্তানকে সমর্থন করে। তার বাঙালী জাতীয়তাবাদীদের মুসলিম রাষ্ট্রবিরোধী এবং ইসলাম বিরোধী আখ্যা দেয়। একই সাথে বাংলাদেশের সাথে ভারত এবং সোভিয়েত ইউনিয়নের সুসম্পর্ক গড়ে উঠে, যারা বাংলাদেশের স্বাধীনতা যুদ্ধে সর্বাত্মক সহযোগিতা করে। বাংলাদেশ স্বাধীনতা যুদ্ধ শেষ হওয়ার পর পৃথিবীর বিভিন্ন দেশ একে স্বাধীন দেশ হিসেবে স্বীকৃতি প্রদান করা শুরু করে। কিন্তু সৌদি আরব তখনো স্বীকৃতি প্রদান করেনি।

## কূটনৈতিক সম্পর্ক প্রতিষ্ঠা
শেখ মুজিবুর রহমানকে হত্যা করার পর ১৯৭৫-৭৬ সালে সৌদি আরব এবং বাংলাদেশের মধ্যে আনুষ্ঠানিকভাবে কূটনৈতিক সম্পর্ক প্রতিষ্ঠিত হয়। জিয়াউর রহমান এবং হুসেইন মুহাম্মদ এরশাদ সৌদি আরবের সাথে রাজনৈতিক এবং বাণিজ্যিক সম্পর্ক উন্নয়নের জন্য নানা পদক্ষেপ গ্রহণ করে। তখন থেকে বেশ কিছু দক্ষ এবং অদক্ষ বাংলাদেশী শ্রমিক সৌদি আরবে কাজ করতে পাঠানো হয়। বর্তমানে মোট শ্রমিকের সংখ্যা ২.৫ মিলিয়ন। সৌদি আরবে হজ্জ্ব করতে এবং পড়াশোনার জন্য বিপুল সংখ্যক বাংলাদেশী গমন করে। বর্তমানে প্রতিবছর প্রায় ১ লক্ষ মানুষ সেখানে যায় শুধু হজ্জ্ব করতে। বাংলাদেশে অর্থনৈতিক ভাবে সহায়তা করে এমন দেশের মধ্যে সৌদি আরব অন্যতম প্রধান দেশ।

## উভয় দেশের নাগরিকদের পারস্পরিক সম্পর্ক
২০১৬ সালে সামজিক যোগাযোগ মাধ্যমে একজন বাংলাদেশীর ছবি প্রকাশিত হয়। যিনি সৌদি আরবে রাস্তা পরিষ্কারের কাজে নিয়োজিত ছিলেন। ছবিতে দেখা যায় তিনি একটি স্বর্ণের দোকানে প্রদর্শিত গয়নার দিকে তাকিয়ে আছে। সামজিক যোগাযোগ মাধ্যমের উক্ত ছবিতে আরবরা অনেক উপহাস মূলক মন্তব্য করা শুরু করে। অথচ ঐ ছবি বা মন্তব্য সম্পর্কে সেই বাংলাদেশী সচেতন ছিলেন না। এমন ঘটনার প্রেক্ষিতে একজন সৌদি নাগরিক লজ্জিত হন এবং সেই বাংলাদেশী ব্যক্তিকে খুঁজে সেই সোনার গয়না এবং অনেক টাকা উপহার দিয়ে আসে। 

## সৌদি আরব প্রবাসী বাংলাদেশী
বর্তমানে সৌদি আরবে সবচেয়ে বেশি প্রবাসী বাংলাদেশী বসবাস করে থাকেন। এর সংখ্যা আনুমানিক ২৫ লক্ষ। তবে বিভিন্ন জনের দাবীতে এর পরিমাণ ২০ লক্ষ থেকে শুরু করে ৩০ লক্ষ বলে উল্লেখ করা হয়। প্রবাসী বাংলাদেশীরা সৌদি আরবে ব্যবসা-বাণিজ্য ও বিভিন্ন ধরনের চাকরিতে নিয়োজিত রয়েছেন।

## আরও দেখুন

## তথ্যসূত্র

সৌদি আরব
বিষয়শ্রেণী:বাংলাদেশের কূটনৈতিক সম্পর্ক
বিষয়শ্রেণী:বাংলাদেশ–সৌদি আরব সম্পর্ক
বিষয়শ্রেণী:সৌদি আরবের দ্বিপাক্ষিক সম্পর্ক
১৯৮০-এ বাংলাদেশ

গণপ্রজাতন্ত্রী বাংলাদেশ এর ১৯৮০ সালের প্রধান ঘটনা প্রবাহ

## অবশ্যপালনীয়
* রাষ্ট্রপতি : জিয়াউর রহমান
* প্রধানমন্ত্রী : শাহ আজিজুর রহমান
* প্রধান বিচারপতি : কামালউদ্দিন হোসেন
## ঘটনাপঞ্জী
### জানুয়ারী
* **১ জানুয়ারী** : বাংলাদেশ অলিম্পিক সংস্থা আন্তর্জাতিক অলিম্পিক কমিটির স্বীকৃতি পায়।  
### মার্চ
* **৩ মার্চ** : বাংলাদেশ সরকার বাংলাদেশ রাইফেলস (বর্তমান বর্ডার গার্ড বাংলাদেশ) বাহিনীর স্বীকৃতি হিসেবে জাতীয় পতাকা প্রদান করে। 
### জুলাই
* ১৯৮০ সালে জুলাই মাসে গম গবেষণা কেন্দ্র গম চাষ এবং উৎপাদন সংক্রান্ত গবেষণা কাজ পরিচালনার জন্য প্রতিষ্ঠিত হয়।
### অক্টোবর
* ১৯৮০ সালের অক্টোবর থেকে যুক্তরাজ্যে সোনালী ব্যাংকের মাধ্যমে প্রাইজ বন্ড বিক্রয়ের ব্যবস্থা চালু করা হয়।
## কিছু অজানা দিনের ঘটনা
* ১৯৮০ সাল মহাকাশ গবেষণা ও দূর অনুধাবন কেন্দ্র প্রতিষ্ঠিত হয়। বাংলাদেশের ঘূর্ণিঝড় ও অন্যান্য প্রাকৃতিক দুর্যোগের পূর্বাভাস প্রদানে এ কেন্দ্র গুরুত্বপূর্ণ ভূমিকা রাখে।
* ১৯৮০ সালে ইংল্যান্ডে থেকে শেখ হাসিনা স্বৈরাচার বিরোধী আন্দোলন শুরু করেন।
* ১৯৮০ সালে বাংলাদেশ সরকার কর্তৃক সংসদে রপ্তানি প্রক্রিয়াকরণ অঞ্চল বিষয়ে বিল পাশ হয়।
* ১৯৮০ সালে ডা: মোহাম্মদ ইব্রাহিম কর্তৃক বারডেম হাসপাতাল ও সংস্থা প্রতিষ্ঠিত ও বাংলাদেশের ডায়াবেটিক রোগিদের বিনামূল্যে ডায়াবেটিক চিকিৎসা দিয়ে থাকে।
* ১৯৮০ সালে সফলভাবে প্রথম এশীয় কাবাডি চ্যাম্পিয়নশিপের আয়োজন করা হয় এবং এতে ভারত চ্যাম্পিয়ন ও বাংলাদেশ রানার্স আপ হয়।
* ১৯৮০ সাল থেকে বাংলাদেশ টেলিভিশন রঙিন সম্প্রচার শুরু করে।
* ১৯৮০ সালে গ্রাম প্রতিরক্ষা দল (ভিডিপি) এর পাশাপাশি শহর প্রতিরক্ষা দলের (টিডিপি) সৃষ্টি হয়।
* ১৯৮০ সালে বাংলাদেশের ওয়ার্কার্স পার্টি গঠিত হয়। অমল সেন ছিলেন এটির প্রতিষ্ঠাতা মহাসচিব।

## আরও দেখুন
* ১৯৮০ সালের বাংলাদেশী চলচ্চিত্রের তালিকা
* বাংলাদেশের ইতিহাসের সময়রেখা
## তথ্যসূত্র

## বহিঃসংযোগ

বিষয়শ্রেণী:১৯৮০-এ এশিয়া
বিষয়শ্রেণী:দেশ অনুযায়ী ১৯৮০
যৌন-মনস্তাত্ত্বিক বিকাশ

**যৌন-মনস্তাত্ত্বিক বিকাশ** বা **মনোযৌন বিকাশ** (Psychosexual development) হল বিশ্ববিখ্যাত মনোবিজ্ঞানী সিগমুন্ড ফ্রয়েড প্রদত্ত মানুষের মানসিক বিকাশ বিষয়ে এক বৈপ্লবিক তত্ত্ব। তিনি মানসিক বিকাশকে কাম তথা যৌনতার সঙ্গে সম্পৃক্ত করেন। ফ্রয়েডের মতে, মানুষের ব্যক্তিত্বের বিকাশ সর্বমোট পাঁচটি যৌন স্তরের মধ্যে দিয়ে সম্পূর্ণ হয়। এর যে কোনও একটিতে সমস্যা বিশেষ করে অতৃপ্তি ঘটে গেলে মানুষের ব্যক্তিত্ব অস্বাভাবিক হয়ে পড়ে। শিশুকাল থেকে যে পাঁচটি মানসিক যৌন স্তরের মধ্য দিয়ে মানুষকে যেতে হয় সেগুলো হলো:
* মৌখিক অবস্থা (oral stage),
* পায়ু অবস্থা (anal stage),
* শিশ্ন অবস্থা (phallic stage),
* সুপ্তযৌন অবস্থা (latency stage),
* উপস্থ অবস্থা (genital stage)।

ফ্রয়েড বিশ্বাস করতেন যে, মানুষের যৌন বাসনাগুলি যদি ভালভাবে পূর্ণ না হয়, তবে মানুষের ব্যক্তিত্বের বিকাশ বাধাগ্রস্ত হতে পারে। সেজন্য তিনি মানুষের ব্যক্তিত্বের বিকাশের স্তরগুলিকে *মনোযৌন বিকাশ* নামকরণ করেছিলেন। ফ্রয়েড মনোযৌন বিকাশ তত্ত্ব দ্বারা প্রমাণ করেন যে, প্রাপ্তবয়স্ক ব্যক্তির মতো শিশুদেরও যৌন অনুভূতি থাকে। শৈশবকালে নিজ দেহের যৌন-সংবেদী অঞ্চলগুলির সুখদায়ক অনুভূতি শিশুকে যৌন-তৃপ্তি দেয়। শৈশব যৌনতাকে ফ্রয়েড আত্ম-রতি (Auto-Erotism) বলে অভিহিত করেছিলেন।

## ফ্রয়েডীয় যৌন-মনস্তাত্ত্বিক বিকাশ

## সমস্যা
### ইডিপাস কমপ্লেক্স

ইডিপাস কমপ্লেক্স হচ্ছে মনোবিজ্ঞানী সিগমুন্ড ফ্রয়েডের সৃষ্ট একটি মতবাদ। এই মতবাদ অনুসারে বলা যায়, পিতার প্রতি মেয়ে শিশুর ভালোবাসা এবং মায়ের প্রতি ছেলে শিশুর ভালোবাসা বিদ্যমান। ইডিপাস কমপ্লেক্স-এর আভিধানিক অর্থ হচ্ছে মাতার প্রতি শিশু পুত্রের দৈহিক আসক্তি,পিতার প্রতি শিশু পুত্রের ঈর্ষাবোধ এই আসক্তির অন্যতম বৈশিষ্ট্য।

### ইলেক্ট্রা কমপ্লেক্স

ইলেকট্রা কমপ্লেক্স হল কন্যা সন্তানের পিতার প্রতি থাকা এক ধরনের অবচেতন যৌনকামনা। ইলেকট্রা কমপ্লেক্স সংঘটিত হয় মানুষের ব্যক্তিত্ব বিকাশের তৃতীয় স্তরে শিশ্ন অবস্থায় (৩ - ৬ বছর বয়সে) নিজ দেহের যৌন-সংবেদী অঞ্চলগুলির সুখদায়ক অনুভূতির সময়। বিশ্ববিখ্যাত মনোবিজ্ঞানী সিগমাণ্ড ফ্রয়েডের মতবাদ অনুসারে, শৈশব কালেতেই কন্যা সন্তানদের পিতার প্রতি এক ধরনের অনুরাগ অথবা আকর্ষণ গড়ে ওঠে ও এই অনুরাগ গড়ে সন্তানের অকালজাত যৌন চেতনার প্রভাবে। এর সমান্তরালভাবে কন্যাসন্তানদের মনে মায়ের প্রতি এক ধরনের বিরাগ বা বিকর্ষণ ঠাই নেয়। 
ইলেকট্রা কমপ্লেক্সের ধারণাটি গ্রীস দেশের এক পৌরাণিক লোক-কাহিনীর সাথে জড়িত হয়ে আছে। এই কাহিনী অনুসারে, ইলেকট্রা নামে একজন নারী যে তাঁর এক ভাইয়ের সঙ্গে মিলে নিজের মাকে হত্যা করে পিতার সাথে বিয়ে করেছিল। এই কাহিনীকে মনে করে সিগমুন্ড ফ্রয়েড কন্যা সন্তানের এই অসুস্থ যৌন মানসিকতাটির নাম রেখেছিলেন *নারীবাদী ইডিপাস মনোভাব* বা *ঋণাত্মক ইডিপাস কমপ্লেক্স*। *ইলেকট্রা কমপ্লেক্স* শব্দটি কার্ল ইয়ুং ১৯১৩ সালে সর্বপ্রথম প্রচলন করেন। 
### কামশীতলতা

## তথ্যসূত্র

বিষয়শ্রেণী:মনোবিজ্ঞান
বিষয়শ্রেণী:জৈবিক লিঙ্গ
বিষয়শ্রেণী:মানব যৌনতা
বিষয়শ্রেণী:ফ্রয়েডীয় মনোবিজ্ঞান
চন্দ্রনাথ (১৯৮৪-এর চলচ্চিত্র)

***চন্দ্রনাথ*** চাষী নজরুল ইসলাম পরিচালিত ১৯৮৪ সালের নাট্য চলচ্চিত্র। শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন কেশব চট্টোপাধ্যায়। এতে নাম ভূমিকায় (চন্দ্রনাথ) অভিনয় করেছেন রাজ্জাক এবং সরযূর ভূমিকায় অভিনয় করেছেন দোয়েল। এছাড়া অন্যান্য ভূমিকায় অভিনয় করেছেন সুচন্দা, গোলাম মুস্তাফা, সিরাজুল ইসলাম, সাইফুদ্দিন প্রমুখ।

চলচ্চিত্রটি ৯ম জাতীয় চলচ্চিত্র পুরস্কারে শ্রেষ্ঠ অভিনেতা, শ্রেষ্ঠ পার্শ্বচরিত্রে অভিনেতা, শ্রেষ্ঠ সঙ্গীত পরিচালক, শ্রেষ্ঠ গীতিকার ও শ্রেষ্ঠ নারী কণ্ঠশিল্পী বিভাগে পুরস্কার লাভ করে।

## কাহিনি সংক্ষেপ
চন্দ্রনাথ একজন উচ্চ বংশীয় ব্রাহ্মণ। সম্প্রতি তার পিতা গত হয়েছে। সে কাশীতে তার পিতার এক পুরনো ভৃত্যের বাড়িতে উঠে। সেখানে তার সরযূর সাথে দেখা হয়। সরযূর মা সুলোচনা সেই ভৃত্যের বাড়িতে কাজ করে। চন্দ্রনাথ সরযূকে পছন্দ করে এবং বিয়ে করে। কিন্তু তার কাকাকে না জানানোয় তিনি রাগান্বিত হন। তার চাচাত বোন নির্মলা বউদি দেখতে তার বাড়িতে আসে এবং নতুন বউদিকে তার খুব পছন্দ হয়। এদিকে হরিদয়াল ঘোষাল নামে এক লম্পট  তার কাকা মনিশংকর মুখার্জির কাছে সুলোচনা সম্পর্কিত একটি চিঠি পাঠায়। সুলোচনার নিম্ন বর্ণের কথা জানতে পেরে চন্দ্রনাথ তার গর্ভবতী স্ত্রীকে রেখে চলে যায়। সরযূ মনি খুড়োর বাড়িতে আশ্রয় নেয়। সেখানে তার একটি ছেলে সন্তান হয়। মনিশংকর কাকা তার ভুল বুঝতে পেরে চন্দ্রনাথকে সরযূকে ফিরিয়ে আনতে পাঠায়। কাশী গিয়ে সে জানতে পারে সরযূ মনি খুড়োর বাড়িতে আছে। সেখানে গিয়ে চন্দ্রনাথের তার স্ত্রী আর ছেলের সাথে দেখা হয়। অন্যদিকে মনি খুড়ো তাদের সম্ভাব্য বিরহে অনমনে হয়ে যায় এবং মৃত্যুমুখে পতিত হয়।

## কুশীলব
* রাজ্জাক - চন্দ্রনাথ
* দোয়েল - সরযূ
* সুচন্দা - সুলোচনা, সরযূর মা
* গোলাম মুস্তাফা - মনিশংকর মুখার্জি, চন্দ্রনাথের কাকা
* সিরাজুল ইসলাম - মনি খুড়ো
* ইনাম আহমেদ - হরিদয়াল ঘোষাল
* জাহানারা আহমেদ - মনিশংকর মুখার্জির স্ত্রী
* তন্দ্রা ইসলাম
* জালাল উদ্দিন রুমী
* সাইফুদ্দিন - বজ্রকিশোর
* রানী সরকার - বজ্রকিশোরের স্ত্রী
* দারাশিকো
* কালিপদ সেন
* হাবিবুর রহমান মধু

## সঙ্গীত
*চন্দ্রনাথ* চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, সুবীর নন্দী, প্রবাল চৌধুরী।

## পুরস্কার
**[[৯ম জাতীয় চলচ্চিত্র পুরস্কার (বাংলাদেশ)|৯ম জাতীয় চলচ্চিত্র পুরস্কার]]**

## তথ্যসূত্র

## বহিঃসংযোগ
* 

বিষয়শ্রেণী:১৯৮৪-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:চাষী নজরুল ইসলাম পরিচালিত চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:কেশব চট্টোপাধ্যায়ের চিত্রনাট্য
বিষয়শ্রেণী:আলমগীর পিকচার্সের চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র